**NÁRODNÁ RADA SLOVENSKEJ REPUBLIKY**

**VI. volebné obdobie**

Číslo: PREDS-1094/2014

### 1341a

### Spoločná správa

**výborov Národnej rady Slovenskej republiky o výsledku prerokovania zákona z 2. decembra 2014, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1341)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci ako gestorský výbor pri rokovaní **o zákone z 2. decembra 2014, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1341)** (ďalej len „vrátený zákon“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

Predseda Národnej rady Slovenskej republiky rozhodnutím z 19. decembra 2014 č. 1340 pridelil predmetný vrátený zákon na prerokovanie

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre sociálne veci.

**II.**

## Vrátený zákon odporučili Národnej rade Slovenskej republiky schváliť v znení pripomienok prezidenta:

## Ústavnoprávny výbor Národnej rady Slovenskej republiky uznesením č. 541 z 13. januára 2015

## Výbor Národnej rady Slovenskej republiky pre sociálne veci uznesením č. 153 z 27. januára 2015.

**III.**

Prezident Slovenskej republiky vo svojom rozhodnutí zo dňa 19.decembra 2014 č. 5483-2014-BA uviedol dôvody na vrátenie zákona a navrhol, aby Národná rada Slovenskej republiky pri opätovnom prerokovaní zákon neprijala ako celok.

Ak Národná rada Slovenskej republiky pri opätovnom prerokovaní zákon schváli, navrhuje schváliť tieto zmeny:

1. V čl. I dvadsiatom prvom bode v nadpise nad § 252k sa slová „1. januára 2015“ nahrádzajú slovami „1. marca 2015“.
2. V čl. I dvadsiatom prvom bode § 252k ods. 1 sa slová „1. januárom 2015“ nahrádzajú slovami „1. marcom 2015“.
3. V čl. I dvadsiatom prvom bode § 252k ods. 2 sa slová „1. januárom 2015“ nahrádzajú slovami „1. marcom 2015“ a slová „31. decembra 2016“ sa nahrádzajú slovami „28. februára 2017“.
4. V čl. I dvadsiatom prvom bode § 252k ods. 3 sa slová „31. decembra 2014“ nahrádzajú slovami „28. februára 2015“ a slová „1. januára 2015“ sa nahrádzajú slovami „1. marca 2015“.
5. V čl. I dvadsiatom prvom bode § 252l ods. 1 sa slová „od 1. januára 2015 do 30. júna 2015“ nahrádzajú slovami „od 1. marca 2015 do 31. augusta 2015“.
6. V čl. I dvadsiatom prvom bode § 252l ods. 2 sa slová „od 1. januára 2015 do 30. júna 2015“ nahrádzajú slovami „od 1. marca 2015 do 31. augusta 2015“.
7. V čl. II jedenástom bode v nadpise § 38e sa slová „1. januára 2015“ nahrádzajú slovami „1. marca 2015“.
8. V čl. II jedenástom bode § 38e ods. 1 sa slová „1. januára 2015“ nahrádzajú slovami „1. marca 2015“ a slová „1. januárom 2015“ sa nahrádzajú slovami „1. marcom 2015“.
9. V čl. II jedenástom bode § 38e ods. 2 sa slová „1. januára 2015“ nahrádzajú slovami „1. marca 2015“.
10. V čl. IV druhom bode v nadpise § 61c sa slová „1. januára 2015“ nahrádzajú slovami „1. marca 2015“.
11. V čl. IV druhom bode § 61c sa slová „1. januárom 2015“ nahrádzajú slovami „1. marcom 2015“ a slová „31. decembra 2014“ sa nahrádzajú slovami „28. februára 2015“.
12. V čl. V sa slová „1. januára 2015“ nahrádzajú slovami „1. marca 2015“ a slová „1. júla 2015“ sa nahrádzajú slovami „1. septembra 2015“.

**IV.**

**Gestorský výbor** na základe stanovísk výborov Národnej rady Slovenskej republiky **odporúča Národnej rade Slovenskej republiky** **hlasovať o pripomienkach** vyplývajúcich z rozhodnutia prezidenta Slovenskej republiky **pod bodmi 1 až 12 spoločne a tieto schváliť.**

Zároveň **odporúča zákon z 2. decembra 2014, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1341) v znení pripomienok** prezidenta Slovenskej republiky **schváliť.**

**V.**

Gestorský výbor určil spoločného spravodajcu výborov Jána Podmanického na prerokovanie vráteného zákona v druhom čítaní a treťom čítaní v Národnej rade Slovenskej republiky a informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru.

Spoločná správa výborov Národnej rady Slovenskej republiky o výsledkoch prerokovania vráteného zákona bola schválená uznesením Výboru Národnej rady Slovenskej republiky pre sociálne veci č. 154 z 27. januára 2015.

# Bratislava 27. januára 2015

# Ján Podmanický v. r.

**predseda výboru**